Author: schwindt
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	07. september 2005 nr 627

Ettepanek Haapsalu Linnavolikogule 
vara võõrandamiseks avaliku kirjaliku
enampakkumise korras (Väike-Mere tn 4)

Haapsalu linna munitsipaalomandis on kinnistu aadressiga Väike-Mere tn 4. Maa kasutamise sihtotstarve on väikeelamumaa. Kinnistu asub promenaadi vahetus läheduses ja on ümbritsetud väikeelamutega. Kuna linn põhitegevuseks nimetatud väikeelamukrunti ei vaja on see otstarbekas müüa. 
Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 22 lg 1 p 37, § 30, § 31, § 34 lg 3, Haapsalu põhimääruse § 12 lg 1 p 43, § 54 lg 3, § 63 ja haldusmenetluse seadusest Haapsalu Linnavalitsus

k o r r a l d a b:

1.	Teha ettepanek Haapsalu Linnavolikogule võõrandada avaliku kirjaliku enampakkumise korras Haapsalu linna omandis olev kinnistu, mida iseloomustavad alljärgnevad tunnused: 
-	kinnistu registriosa number 4123;
-	katastriüksuse aadress Väike-Mere tn 4, Haapsalu, Läänemaa;
-	katastriüksuse number 18301:005:0038;
-	katastriüksuse pindala 660 m^2;
-	maasihtotstarve: väikeelamumaa;
-	alghind 400 000 (nelisada tuhat) Eesti krooni.

2.	Kinnistu ostuhind eesti kroonides tuleb enampakkumise võitjal tasuda ja kanda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

3.	Kinnistu aadressiga Väike-Mere tn 4, Haapsalu, Läänemaa, võõrandamise korraldajaks määrata Haapsalu Linnavalitsus.

4.	Korraldus teha teatavaks avalikustamisega linnavalitsuse fuajees.

5.	Korraldus jõustub avalikustamisega.

6.	Korralduse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär